## El Consell firma un conveni amb la UPV per a la creació del Parc Científic de les Comarques Centrals al Campus Universitari d’Alcoi

*** Permetrà disposar d’espais i infraestructures que puguen contindre empreses innovadores i de base tecnològica
* La Conselleria d’Educació, Universitats i Ocupació destina 250.000 euros a este projecte**

El Consell ha autoritzat un conveni de col·laboració entre la Conselleria d’Educació, Universitats i Ocupació i la Universitat Politècnica de València-Campus d’Alcoi (UPV) per a impulsar la creació i construcció del Parc Científic de les Comarques Centrals.

L’objectiu d’este conveni, al qual es destinen 250.000 euros, és donar suport i impulsar la creació, construcció i desenvolupament d’activitats per a la configuració d’un parc científic al Campus d’Alcoi que contribuïsca a la vertebració econòmica i social d’estes comarques de la Comunitat Valenciana.

La creació de la Ciutat Politècnica de la Innovació-Campus d’Alcoi (Parc Científic de les Comarques Centrals) permetrà disposar d’espais i infraestructures que puguen contindre empreses innovadores i de base tecnològica, així com fomentar la investigació i la transferència de coneixement entre la universitat i el món empresarial.

Fecha: 29/04/2024